২০১৭ সালের ২৪ নভেম্বর ভোরে দুর্গাপুর ব্যারাজে ১ নম্বর লকগেটটি হঠাৎই অন্তত তিন ফুট উপরে উঠে যায়। জলের স্রোতে গেটটি বেঁকে গেলে জলশূন্য হয়ে যায় ব্যারাজ৷ সেই সময় শিল্পনগরীতে চরম জলসঙ্কট দেখা দেয়৷ জলের অভাবে একাধিক ছোট কারখানার উৎপাদন বন্ধ হয়ে যায়। সেই সময় দুর্গাপুর ইস্পাত কারখানা ও রাজ্য সেচ দপ্তর যৌথ ভাবে কাজ করে ক্ষতিগ্রস্ত গেটের তলায় স্টিলের পাত বসিয়ে মেরামত করে৷ জলের স্রোত রোখার জন্য ক্ষতিগ্রস্ত গেটের পিছনে ফ্লোটিং গেটটি লাগিয়ে দেওয়া হয়৷